SON'VARACHIM SUNGTTAM:
"Khubxe pavtti tum Son'varachim Sungttam boroynastana amchea sarkea vachpiancher onit korta, zannam tum? " Dor Son'varak hanvem Sungttam borovpacho stamp paper-acher kontrad kelolea porim to odhikaran koso uloylo.
 "Che! Toxem mhunn anik zaum yeta? Borovpi tum! Kainch na zalear-ui vachpiam khatir tunvem koxem-i korun, kitem-i tori borounkuch zai! " Tannem ulovpantlean hott dhorlo.
 "Vachpianchem poddlolem asa mhunnonuch 'koxem-i ani kitem-i' boroynam hanv! " Hanv anik-ui spoxtt zalom.
 "Torui, hea vixoyacher tunvem sangloleo gozali mhaka pottonant. " Tannem apleach vadeacho rong dakoylo.
 Hanvem vollun fattim polleunche poilim to mhoje mukhar ubo zalo. Polle zalear ho! Kolejint mhojea sangata xikpi, punn atam tarvotti. Hanv hanslom ani ogich ravlom!
 "Khubxe pavtti tum Son'varachim Sungttam boroynastana amchea sarkea vachpiancher onit korta, zannam tum? " Dor Son'varak hanvem Sungttam borovpacho stamp paper-acher kontrad kelolea porim to odhikaran koso uloylo.
 "Rampnnik kainch sampddonam tednam hanv mhunn kitem kortolom? " Hanv mhoje porim uloylom.
 "Mhonnche? " Tannem mhojea sangnnecho somoz maglo.
 "Jednam mhoje kodde Son'varachim Sungttam borounk vixoy asonam, tednam hanv boroynam. " Hanvem mhojea chintnanchem pustok taka vachun dakoylem.
 "Che! Toxem mhunn anik zaum yeta? Borovpi tum! Kainch na zalear-ui vachpiam khatir tunvem koxem-i korun, kitem-i tori borounkuch zai! " Tannem ulovpantlean hott dhorlo.
 "Monant nastanam, koxem-i korun 'kitem-i' borovpachem kam' mhoje kodde zaich nam. " Hanvem soroll sanglem.
 "Vachpianchem poddlolem asa mhunnonuch 'koxem-i ani kitem-i' boroynam hanv! " Hanv anik-ui spoxtt zalom.
 "Polle! Tunvem zoddun ghetlolim jim vachpi asat tim tukach visvaxi astat. Dekun, tunvem 'koxem-i ani kitem-i' boroylem zalear-ui tim motte umedin vachtat hacho tum sodanch ugddas dhor! " Apnnem jivitachem vhoddlem sot sanglolea vori to uloylo ani toso ubo-i ravlo.
 "Koxe? " Apunn hartolea porim tannem vicharlem.
 "Zalear, vachpiancher onit korpachi tuji ti sonvoym itlench mhonnchem poddta! " Tannem mhojea sangnneacho apnnak zai toso orth kaddlo.
 "Toxem 'koxem-i ani kitem-i' borovp vachpiank okman-ui zaum yeta oxem tum kiteak chintinam? " Hanvem mhozo orth sanglo.
 "... 'dita koso' nhoi, ditanch hanv. Borovpian zaitem boroylem ani taka vachpi na zalear tachi got, bhat asa punn gironn na oxe torechi zatoli! " Hanvem rupatmok bhas vaporpacho proyotn kelo.
 "Mhoje kodde kitem tori sangpachem asa mhunn boroytam. Na zalear boroynam. Borounk zai mhunn boroyta taka orth asonam... mhoje ani vachpianche-i nodrentlean. Vachpiam khatir 'koxem-i ani kitem-i' boroun tanchi vachpachi ani vicharanchi ruch ibaddche bodlek, ek vell borounk mhojea monant kainch xizonam ani tizonam tednam boroynastana ravun mhojea vachpianchi bhuk vaddounk mhaka avoddta. Khavpi asat mhunn tankam kitem-i khaunk dilem mhunn zaina nhoi? Khaunk ditolean khavpiacho-i man rakhcho poddta. " Hanvem sade ritin sanglem.
 "Torui, hea vixoyacher tunvem sangloleo gozali mhaka pottonant. " Tannem apleach vadeacho rong dakoylo.
 "Tantum koslench veglleponn na. Borovpiacheo soglleoch gozali vachpiank pott'ttatuch oxeo nant. Ani soglleoch gozali vachpiank pottapakuch zai oxem-i nam. Dekun boroytanam, borovpian heo-ui gozali monant dhorpacheo astat. Hea gozalinchem bhan dovrinastanam to 'koxem-i ani kitem-i' borounk lagta, tednam vachpianchi vicharanche nodrentlean tea borovpiachi asloli ruch bigoddta. Mhojea vachpianchi ruch toxe toren bigddavpachi mhaka khuxi nam. " Hanv mhojea chintpak visvaxi ravlom.
 Mhoji sosnikay bigoddche poilinch hanvem hansot toxem mhonnlem, ani "borem mellche kednam-i" mhonnit motorsaikol chalu korun fuddli vatt dhorli.
 (c) all rights reserved. 